b'\n_START_ARTICLE_\nLietuva 2010 m. Eurovizijoje\n_START_SECTION_\nGalimas pasitraukimas\n_START_PARAGRAPH_\n2009 m. gruod\xc4\xaf buvo prane\xc5\xa1ta, kad Lietuva oficialiai pasitraukia i\xc5\xa1 2010\xc2\xa0m. konkurso d\xc4\x97l l\xc4\x97\xc5\xa1\xc5\xb3 stygiaus. Lietuvos dalyvavimas Eurovizijoje Osle, Norvegijoje kainuoja apie 300 000 lit\xc5\xb3. Ta\xc4\x8diau bendrov\xc4\x97 \xe2\x80\x9eTEO LT\xe2\x80\x9c suteik\xc4\x97 finansavim\xc4\x85 dalyvavimui konkurse. Pasak bendrov\xc4\x97s direktoriaus pavaduotojo Nerijaus Ivanausko, LRT buvo nuspr\xc4\x99sta paremti d\xc4\x97l \xc5\xa1i\xc5\xb3 prie\xc5\xbeas\xc4\x8di\xc5\xb3: Lietuvos tarptautinio \xc4\xafvaizd\xc5\xbeio gerinimo bei TEO LT skaitmenin\xc4\x97s pl\xc4\x97tros.\n_START_SECTION_\nNacionalinis finalas\n_START_PARAGRAPH_\n2010 m. LRT pavie\xc5\xa1ino nacionalinio finalo detales. Atlik\xc4\x97jai turi teis\xc4\x99 dalyvauti tik tuomet, jei yra lietuviai ar gyvena Lietuvoje. Dain\xc5\xb3 autoriai gali b\xc5\xabti u\xc5\xbesienie\xc4\x8diai. Parai\xc5\xa1kas atlik\xc4\x97jai gal\xc4\x97jo teikti iki sausio 24 d. Vasario 1 d. LRT paskelb\xc4\x97 36 dalyvius, susikausian\xc4\x8dius trijuose pusfinaliuose.\n_START_SECTION_\nStrukt\xc5\xabra\n_START_PARAGRAPH_\nTrijuose nacionalin\xc4\x97s atrankos pusfinaliuose var\xc5\xbeosi po 12 atlik\xc4\x97j\xc5\xb3. I\xc5\xa1 kiekvieno pusfinalio po 3 dainas patenka \xc4\xaf final\xc4\x85. Komisija \xc4\xaf final\xc4\x85 gali sugr\xc4\x85\xc5\xbeinti iki trij\xc5\xb3 dain\xc5\xb3. Finale laim\xc4\x97j\xc4\x99s atlik\xc4\x97jas gauna teis\xc4\x99 atstovauti Lietuvai 2010 m. Eurovizijoje.\n_START_SECTION_\nBalsavimo sistema\n_START_PARAGRAPH_\nKomisija ir \xc5\xbei\xc5\xabrovai vertina 10 labiausiai patikusi\xc5\xb3 dain\xc5\xb3 12, 10, 8\xe2\x80\x931 ta\xc5\xa1kais. Laimi daugiausiai ta\xc5\xa1k\xc5\xb3 surinkusi daina.'